Komission asetus (EY) N:o 1082/2003, annettu 23 päivänä kesäkuuta 2003, yksityiskohtaisista säännöistä Euroopan parlamentin ja neuvoston asetuksen (EY) N:o 1760/2000 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa (ETA:n kannalta merkityksellinen teksti)



Virallinen lehti nro L 156 , 25/06/2003 s. 0009 - 0012



Komission asetus (EY) N:o 1082/2003, annettu 23 päivänä kesäkuuta 2003, yksityiskohtaisista säännöistä Euroopan parlamentin ja neuvoston asetuksen (EY) N:o 1760/2000 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 10 artiklan d alakohdan, sekä katsoo seuraavaa: (1) Yksityiskohtaisista säännöistä neuvoston asetuksen (EY) N:o 820/97 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa 29 joulukuuta 1997 annettua komission asetusta 2630/97(2) on muutettu useita kertoja ja huomattavilta osilta(3). Sen vuoksi olisi selkeyden ja järkeistämisen takia kodifioitava mainittu asetus. (2) On tarkoituksenmukaista määritellä tehtävien tarkastusten vähimmäistaso nautaeläinten tunnistus- ja rekisteröintijärjestelmän moitteettoman täytäntöönpanon varmistamiseksi. (3) Jokaisen jäsenvaltion toimivaltaisen viranomaisen olisi suoritettava tarkastukset, jotka perustuvat riskianalyysiin. Riskianalyysissä olisi otettava huomioon kaikki asiaankuuluvat tekijät, erityisesti kansanterveyttä ja eläinten terveyttä koskevat näkökohdat. (4) Tarkastusten olisi periaatteessa koskettava tilan kaikkia eläimiä. Toimivaltainen viranomainen voi kuitenkin sallia tarkoituksenmukaisen otantamenetelmän käyttämisen käytännön syistä, jos ei ole mahdollista koota tilan eläimiä 48 tunnissa. (5) Jäsenvaltion toimivaltaisen viranomaisen olisi tehtävä paikalla tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(4), sellaisena kuin se on viimeksi muutettuna komission asetuksella (EY) N:o 495/2001(5), mukaisia ennalta ilmoittamattomia tarkastuksia. (6) Jäsenvaltioiden olisi toimitettava komissiolle vuosikertomus, jossa ilmoitetaan yksityiskohtaiset tiedot näiden tarkastusten toimeenpanosta. (7) Komission olisi toimitettava jäsenvaltioille malli tällaisesta vuosikertomuksesta. (8) Tässä asetuksessa säädetyt toimenpiteet ovat Euroopan maatalouden ohjaus- ja takuurahastokomitean lausunnon mukaiset, ON ANTANUT TÄMÄN ASETUKSEN: 1 artikla Nautaeläinten tunnistus- ja rekisteröintijärjestelmässä säädettyjen tarkastusten on täytettävä ainakin 2-5 artiklassa asetetut vähimmäistasot. 2 artikla 1. Jokaisessa jäsenvaltiossa toimivaltainen viranomainen tekee paikalla tarkastuksia, jotka voivat liittyä mihin tahansa yhteisön lainsäädännön mukaisiin tarkastuksiin. Näiden tarkastusten on katettava vuosittain ainakin 10 prosenttia jäsenvaltion alueella olevista tiloista. Tätä valvonnan vähimmäismäärää on nostettava välittömästi, jos todetaan, ettei tunnistamista koskevaa yhteisön lainsäädäntöä noudateta. 2. Poiketen siitä, mitä 1 kohdassa säädetään, voidaan käyttää viiden prosentin tarkastustasoa, jos jäsenvaltiolla kuitenkin on käytössään asetuksen (EY) N:o 1760/2000 5 artiklan mukainen täysin toimiva tietokanta, jolla voidaan tehdä tehokkaita ristiintarkastuksia. 3. Toimivaltainen viranomainen valitsee tarkastettavat tilat riskianalyysin perusteella. 4. Riskianalyysissä jokaista tilaa varten on otettava huomioon erityisesti seuraava: a) tilan eläinten lukumäärä, mukaan lukien yksityiskohtaiset tiedot kaikista tilalla olevista ja tunnistetuista eläimistä; b) kansanterveyteen ja eläinten terveyteen liittyvät näkökohdat erityisesti tautien aikaisempi esiintyminen; c) vuosittain ilmoitetun ja/tai tilalle maksetun nautaeläinpalkkion määrä, verrattuna edellisenä vuonna maksettuun määrään; d) merkittävät muutokset verrattuna edellisten vuosien tilanteisiin; e) edellisinä vuosina tehtyjen tarkastusten tulokset, erityisesti: i) tilarekisterin asianmukainen ylläpitäminen komission asetuksen (EY) N:o 2629/97(6) mukaisesti; ii) tilalla olevien eläinten passien asianmukainen ylläpitäminen asetuksen (EY) N:o 2629/97 mukaisesti; f) tietojen asianmukainen toimittaminen toimivaltaiselle viranomaiselle; g) muut jäsenvaltioiden erikseen määrittelemät vaatimukset. 5. Jokaisesta tarkastuksesta on tehtävä kansallisten vaatimusten mukainen kertomus, jossa ilmoitetaan yksityiskohtaisesti tarkastusten tulokset ja epätyydyttävät löydökset, tarkastuksen syy ja läsnä olleet henkilöt. Tuottajalle tai hänen edustajalleen on annettava tilaisuus allekirjoittaa kertomus ja esittää tarvittaessa huomautuksensa sen sisällöstä. 6. Asetuksen (EY) N:o 1760/2000 laiminlyönnin paljastavien, 5 kohdassa mainittujen kertomusten jäljennökset on viipymättä lähetettävä komission asetuksen (EY) N:o 2419/2001(7) täytäntöönpanemisen osalta toimivaltaisille viranomaisille. 3 artikla 1. Tarkastuksen on koskettava kaikkia tilan eläimiä, joiden tunnistamisesta säädetään asetuksessa (EY) N:o 1760/2000. 2. Poiketen siitä, mitä 1 kohdassa säädetään, toimivaltainen viranomainen voi säätää otantamenetelmän käyttämisestä edellyttäen, että tarkastusten luotettavuustaso varmistetaan, jos käytännön syistä ei ole mahdollista koota tilan eläimiä 48 tunnin kuluessa. 4 artikla Paikalla tehtävistä tarkastuksista ei yleensä ennalta ilmoiteta. Jos ennakkovaroitus annetaan, se on rajoitettava lyhyimpään mahdolliseen aikaan, joka ei yleensä saa ylittää 48:aa tuntia. 5 artikla 1. Jokaisen jäsenvaltion on toimitettava komissiolle ennen kunkin vuoden 1 päivää heinäkuuta vuosikertomus, jossa on seuraavat tiedot: a) tilojen lukumäärä kyseisessä jäsenvaltiossa; b) 2 artiklan mukaisesti tehtyjen tarkastusten lukumäärä; c) tarkastettujen eläinten lukumäärä; d) todetut rikkomukset; e) komission asetuksen (EY) N:o 1760/2000 22 artiklan mukaisesti määrätyt seuraamukset. 2. Edellä 1 kohdassa tarkoitetut tiedot on toimitettava komissiolle liitteessä I olevan mallin mukaisesti. 6 artikla Kumotaan asetus (EY) N:o 2630/97. Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti. 7 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 2003. Komission puolesta Puheenjohtaja Romano Prodi (1) EYVL L 204, 11.8.2000, s. 1. (2) EYVL L 354, 30.12.1997, s. 23. (3) Katso liite II. (4) EYVL L 355, 5.12.1992, s. 1. (5) EYVL L 72, 14.3.2001, s. 6. (6) EYVL L 354, 30.12.1997, s. 19. (7) EYVL L 327, 12.12.2001, s. 11. LIITE I Kertomus yhteisön nautaeläinalan tunnistus- ja rekisteröintisäännöksiä koskevien tarkastusten tuloksista 1. Tuloksia koskevat tiedot 5 artiklan 1 kohdan a, b ja c alakohdan mukaisesti: a) kertomus- tai tarkastusajanjakson alussa jäsenvaltion alueelle rekisteröityjen tilojen kokonaismäärä; b) tarkastettujen tilojen kokonaismäärä; c) tehtyjen tarkastusten kokonaismäärä; d) asetuksen 2 artiklan 4 kohdan mukaisen riskianalyysin perusteet tilojen valitsemiseksi ja viittaus tarkastukset tehneeseen viranomaiseen sekä riskianalyysiperusteiden mukainen valittujen tilojen erittely, jos se on mahdollista; e) kertomus- tai tarkastusajanjakson alussa rekisteröitynä olevan nautakirjan kokonaismäärä; f) tarkastettujen nautaeläinten kokonaismäärä; g) tehtyjen tarkastusten tyyppi: fyysinen tarkastus, asiakirjojen tarkastus, siirtoilmoitusten viivästymisiä koskevat tarkastukset. 2. Tuloksia koskevat tiedot asetuksen 5 artiklan 1 kohdan d ja e alakohdan mukaisesti: a) havaittujen rikkomusten määrä ja erityisesti 1 kohdan g alakohdan mukaisissa tarkastuksissa havaitut poikkeavuudet; b) seuraamukset (mukaan lukien seuraamusten tyypit ja tiedot niiden seurannasta) komission asetuksen (EY) N:o 494/98(1) mukaisesti, esitettynä 1 kohdan g alakohdan ja 2 kohdan a alakohdan mukaisesti tehtyjen tarkastusten tyyppien ja havaittujen rikkomusten mukaisesti. (1) EYVL L 60, 28.2.1998, s. 78. LIITE II Kumottu asetus ja sen muutokset - Komission asetus (EY) N:o 2630/97 (EYVL L 354, 30.12.1997, s. 23) - Komission asetus (EY) N:o 132/1999 (EYVL L 17, 22.1.1999, s. 20) - Komission asetus (EY) N:o 1898/2000 (EYVL L 228, 8.9.2000, s. 22) LIITE III Vastaavuustaulukko >TAULUKON PAIKKA>